Document ID: 32014D0097

ODLUKA EUROPSKOG PARLAMENTA I VIJEĆA
od 20. studenoga 2013.
o mobilizaciji instrumenta fleksibilnosti
(2014/97/EU)
EUROPSKI PARLAMENT I VIJEĆE EUROPSKE UNIJE,
uzimajući u obzir Uredbu Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. - 2020 (1), a naročito njezin članak 11.,
uzimajući u obzir prijedlog Europske komisije,
budući da se nakon provjere svih mogućnosti za preraspodjelu odobrenih sredstava za preuzimanje obveza iz naslova 1.b mobilizacija instrumenta fleksibilnosti čini nužnom radi dopune financiranja u općem proračunu Unije za financijsku godinu 2014. iznad gornje granice naslova 1.b od 89 330 000 EUR prema financiranju programâ strukturnih fondova za Cipar radi povećanja sredstava dodijeljenih Cipru iz strukturnih fondova za 2014. godinu u ukupnom iznosu od 100 000 000 EUR,
DONIJELI SU OVU ODLUKU:
Članak 1.
U okviru općeg proračuna Europske unije za financijsku godinu 2014., instrument fleksibilnosti rabi se za osiguravanje odobrenih sredstava za preuzimanje obveza iz naslova 1.b u iznosu od 89 330 000 EUR.
Taj će se iznos upotrijebiti za dopunu financiranja programâ strukturnih fondova za Cipar u sklopu naslova 1.b.
Članak 2.
Ova se Odluka objavljuje u Službenom listu Europske Unije.
Sastavljeno u Strasbourgu 20. studenoga 2013.

Labels: 2
15
18